google/wiki40b huggingface dataset:
Nijmegenmarsjen

Nijmegenmarsjen er en fire dager lang marsj som arrangeres hvert år den tredje uken i juli i byen Nijmegen i Nederland. 
Dagsetappene varierer fra 30 til 50 kilometer, med eller uten ti kilo pakning, avhengig av alder, kjønn, og om en går som sivil eller militær. Menn mellom 18 og 50 år i sivil klasse skal gå 50 km per dag. Menn mellom 18 og 50 år i militær klasse skal gå 40 km per dag, men med ti kilo pakning og i militær uniform. 
Marsjen har hatt opp imot 45.000 deltakere, og er dermed den største turmarsjen i verden. Omtrent 5.000 av deltakerne går i militær klasse, hvorav de fleste er forlagt i leiren Heumensoord, som bygges opp hvert år for å huse de militære deltakerne. Den 92. fire-dagersmarsjen, i 2008, hadde 43.450 registrerte deltakere, hvorav 5.018 ikke startet, og 3.470 ikke fullførte; noe som gir at 34.962 faktisk fullførte.
En etappemarsj starter tidlig om morgenen, mens det fortsatt er mørkt, og deltakerne må være i mål ved 16- eller 17-tiden på ettermiddagen. Etappene begynner og slutter samme sted hver dag, men ruten varierer bitte litt fra år til år, og danner nærmest en slags firkløver rundt Nijmegen.
Som et årlig arrangement, ble Nijmegen-marsjen første gang arrangert i 1909. Det var militære som var fremst for å få arrangert marsjen, men marsjen som sådan er ikke et militært arrangement. Fra 1915 ble marsjen arrangert i og rundt Nijmegen. Storbritannia, Tyskland og Norge var de første utenlandske nasjoner som var med på marsjen; i 1928. Marsjen var da som «prøvegren» i forbindelse med OL i Amsterdam. 
En hetebølge i 2006 førte til at Nijmegen-marsjen ble avlyst, etter at to personer omkom av hypertermi. Temperaturen den aktuelle dagen, 18. juli, var 36 °C på det varmeste.
Ragnar Robertsen

Kilder

Cappelens musikkleksikon 1980.
Ornithoptera paradisea

Utseende

Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin.  Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler).  I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.  
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen.  Larvene ånder gjennom åpninger i hudskjelettet (spirakler), langs kroppens sider.

Levevis

Parringen skjer ved sammenkobling mellom de to kjønnene. Eggene legges direkte på næringsplanten. Larven lever som plantespiser og er radikalt forskjellige fra de voksne, både i levevis og i kroppsbygning. 
Ornithoptera paradisea tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadium,  en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppeperioden varierer etter temperaturen.
Grunnkretser i Lyngdal kommune

Grunnkretser i Lyngdal kommune er delområder og grunnkretser som seksjonerer Lyngdal kommune, Vest-Agder, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Truls Waagø

Musiker

Musiker:
Fast ansettelse som kontrabassist i Trondheim Symfoniorkester 1987.Arbeidet (2004/05) i Forsvarets Musikk Trøndelag (FMKT ), er tilbake i TSO siden juli 05
Vikariat i Trondheimsolistene høsten 09
Vikarierer i bassundervisning ved Trondheim Musikk og Kulturskole + Privatundervisning, instruktør ved Toppenkurset.
Spiller aktivt i : TSO, 2ohm, Querini Sinfonietta, Trondheim Sinfonietta, Motorpsykkel, Revolver.
Arbeidet også som musiker ved Bla. Trondheimsolistene, Tre Små Kinesere, Trøndelag Teater, MIN- ensemblet, Olavsfestdagene, Trondheim Sinfonietta, Bodø Sinfonietta, Tango Concertino, Valeria Street Tango, Voces del sur, Knutsen og Ludvigsen, Adamseplene, Helter Skelter, Travellin ́ Strawberrys, Postgirobygget, Feskhandler Torske m.fl. Ved siden av studioarbeid og det frivillige musikkliv...
- Deltatt på fonogrammer med; TSO, Tre små Kinesere, Racer ( Dum Dum boys ), Postgirobygget, Motorpsykkel, Nidarosdomens Pikekor, Bajan, Nidarosdomens Guttekor, Are & A- laget, Forsvarets distriktsmusikk, Helter Skelter, Ulf Risnes & Øyvind Holm, Tango Concertino, Wonderwheel, Annbjørg Lien, Henning Sommerro, Adamseplene.
Snæfellsnes

Snæfellsnes er en halvøy vest for Borgarfjörður vest på Island.
Her ligger blant annet vulkanen Snæfellsjökull, som blir regnet som et nasjonalsymbol for Island. Med en høyde på 1 446 meter over havet er den det høyeste fjellet på halvøyen og har en isbre på toppen. Man kan se vulkanen fra Reykjavík på klare dager, en avstand på omtrent 120 km. Fjellet er også kjent fra romanen Reisen til Jordens indre av den franske forfatteren Jules Verne.
Halvøyen er også åsted for Laksdøla saga og var fødestedet til de vestnorrøne medlemmene av væringergarden, Bolli Bollasson. Andre historiske folk som levde i området ifølge sagaen var Guðrún Ósvífursdóttir, Bolli Þorleiksson og Snorre Gode.
Området rundt Snæfellsjökull har blitt omgjort til nasjonalpark av den islandske regjeringen. 
Av lokale fiskebygder og små tettsteder på nordsida av Snæfellsnes har en Rif, Ólafsvík, Grundarfjörður, Stykkishólmur og Búðardalur.
Nær Hellissandur står den høyeste konstruksjonen i Vest-Europa, radiomasten ved Hellissandur.
Det vakre fjellet Kirkjufell ligger på halvøya i nærheten av Grundarfjörður.
Bernardini X1A2

Historie

Brasilianske Bernardini har utviklet flere stridsvogner på basis av amerikanske M3 Stuart. Først X1A, siden X1A1 (som ikke kom i produksjon) og til sist X1A2, som er så omarbeidet at den har lite til felles med sin stamfar.

Teknisk

Vognføreren sitter framme i skroget på venstre side.
Skroget er av sveiset stål og største pansertykkelse er estimert av Jane's til å være 20 mm.
Kanonen er på 90 mm og er ikke stabilisert. Den kan eleveres fra −8° til +17°. Samme våpenet brukes på EE-9 Cascavel. Vognkommandøren fungerer også som lader.
Motoren er en Saab-Scania DS-11 6-sylindret vannkjølt turbodiesel, og er montert bak i skroget. Drivstofftanken er på 600 liter.
Jihad Watch

Jihad Watch er en blogg  knyttet til David Horowitz Freedom Center, og skrevet av Robert Spencer. Det regnes som et viktig talerør for bevegelsen antijihadisme.
Nettstedet kritiserer det de kaller «voldelig jihad», og mener at dette gjennomsyrer islam. Nettstedet betegnes av kritikere som islamofobt.
Melchior Islands

Melchior Islands er en øygruppe bestående av mange lave, isdekte øyer beliggende i Dallmann Bay i Det antarktiske arkipel utenfor vestkysten av Antarktishalvøya. Den ble først observert av en tysk ekspedisjon under ledelse av Eduard Dallmann i 1873–74. Jean-Baptiste Charcot gjennomførte en grov kartlegging av øyene på sin første antarktisekspedisjon 1903–05. Han navnga det han antok var den østligste øya Île Melchior etter viseadmiral Jules-Bernard-François Melchior i den franske marine, men senere undersøkelser viste at det dreide seg om to separate øyer. Disse har blitt navngitt Eta Island og Omega Island, mens Melchior Islands siden da har blitt benyttet på hele øygruppa.
Stavanger lærerhøgskole

Stavanger lærerhøgskole var en høgskole for lærerutdanning i Stavanger. Skolen er i dag en del av Universitetet i Stavanger.
Skolen ble etablert i 1954 under navnet Statens lærerskoleklasser i Stavanger. Skolen utdannet lærere og førskolelærere. Skolen skiftet navn til Stavanger offentlige lærerskole i 1961, Stavanger lærerskole i 1967 og Stavanger lærerhøgskole fra 1981. Skolen har siden 1972 holdt til i lokaler på dagens universitetsområde.
1. august 1994 fusjonerte høgskolen med seks andre høyskoler i Stavanger til Høgskolen i Stavanger (senere Universitetet i Stavanger).
Refleksivitet

Refleksivitet er et sosiologisk begrep og metodologisk fremgangsmåte som generelt refererer til en sirkulær relasjon mellom årsak og virkning.
Termen brukes i kvalitativ forskning til å beskrive en prosess eller vekselvirkning mellom forsker og forskningsarbeid. I kvalitativ forskning anerkjenner man at forskeren påvirker og former forskningsprosessen, både som en person og som teoretiker.
Det foreligger to typer refleksivitet; personlig og epistemologisk.
Personlig refleksivitet innebærer å reflektere over måter som våre egne verdier, erfaringer, interesser, trosoppfatninger, politiske sympatier, lidenskaper, målsettinger og sosiale identiteter har formet forskningen. Denne varianten av refleksivitet krever også å reflektere over hvordan forskningen kan ha påvirket og potensielt endret de involverte, både som forskere og som medborgere.
Epistemologisk refleksivitet går ut på drøfting av muligheten for at forskningsspørsmålet kan ha vært definerende og begrensende for hvilke resultater som kan genereres fra data. Denne refleksivitetsformen inviterer til å tenke over forutsetninger som vi har gjort underveis i forskningen og bidrar til å tenke over virkninger av disse antagelsene.
High Impact Universities

High Impact Universities er en australsk rangering av universiteter basert på forskningsresultater i form av vitenskapelig publisering og den innvirkning denne har gjennom sitering av andre forskere. Rangeringen er publisert av et team av forskere ved School of Electrical, Electronic, and Computer Engineering fra University of Western Australia. Rangeringen ble første gang offentliggjort i september 2010. Harvard University rangeres som nummer en i verden i denne undersøkelsen.

Norske universiteter

I High Impact Universities rangering for 2010 kommer Universitetet i Oslo på 177.-plass i totalvurderingen, Universitetet i Bergen på 215.-plass og NTNU på 255.-plass. De andre universitetene i Norge er ikke med på totalvurderinglista .
Popvenstre

Bakgrunn

Popvenstre ble til etter et ønske om senke terskelen for deltakelse i politisk arbeid. Et uttalt mål for festivalen er å gjøre politikk interessant og spennende for alle dem som aldri ville finne på å oppsøke et partiarrangement. Festivalen ble sparket i gang av landsstyret i Rødt, som er juridisk og økonomisk ansvarlig for festivalen. Festivalen arrangeres i samarbeid med andre aktører som for eksempel Klassekampen,  Manifest, platebutikken Tiger og Litteratur på Blå.

2016

I 2016 hadde Popvenstre besøk av artister og kunstnere som The Switch, Einar Stray Orchestra, Queendom, Moddi, forfatter Kjartan Fløgstad, forfatter Vigdis Hjorth og skuespiller Emil Johnsen. I tillegg har festivalen hatt besøk av internasjonale gjester fra bevegelser som spanske Podemos, danske Enhedslisten og det amerikanske tidsskriftet Jacobin Magazine.

2017

I 2017 var hovedattraksjonen et møte om høyrepopulisme og folkelige motkrefter gjestet av Winnie Wong fra The People for Bernie Sanders og den italienske forfatteren Paolo Gerbaudo. Blant kunstnerne og artistene som deltok var forfatterne Jan Kristoffer Dale, Åsa Linderborg og Kristina Leganger Iversen, den britiske tegneserieskaperen Kate Evans, forfatter Marta Breen og illustratør Jenny Jordahl, Mela-sjef Khalid Salimi, skuespiller Svein Tindberg og kommentator Namra Saleem. Musikkprogrammet bestod av AWESOMNIA, Ohnesorg, Aslak Borgersrud og Samsaya.
NM i mangekamp 1957

NM i mangekamp 1957 var en del av NM i friidrett 1957.
Det ble konkurrert i femkamp og tikamp for menn, og trekamp og femkamp for kvinner. 
Mesterskapet i trekamp for kvinner og femkamp for menn ble arrangert på Odda 23. juni.
Mesterskapet i femkamp for kvinner og tikamp ble arrangert i Mo i Rana 10.-11. august.
High Impact Games

High Impact Games er en videospillutvikler med hovedkvarter i Burbank i California. Selskapet ble grunnlagt av tidligere ansatte hos Insomniac Games i 2003 Det har lagd to spill: Ratchet & Clank: Size Matters til PSP og PlayStation 2 og Secret Agent Clank i til PSP.
Somatocleptes

Utseende

Parmenini er ganske små, brunlige trebukker. Antennene er vanligvis omtrent så lange som kroppen. Dekkvingene er ovale uten markerte "skuldre". Beina er forholdsvis korte og kraftige.

Levevis

Disse billene har larver som lever i død ved av løvtrær, ofte like under barken.

Utbredelse

Slekten er utbredt på Ny-Caledonia.
Salustios

Salustios (gresk: Σαλούστιος, latinisert som Sallustius eller Sallust) var en nyplatonsk filosof og forfatter på 300-tallet e.Kr. (senantikken), en venn av den romerske ikke-kristne keiser Julian. Han skrev avhandlingen Om gudene og om kosmos, en form for katekisme (spørsmål og svar) om den gresk-romerske religion og mytologi.

Verket

Tittelen på de greske avhandlingen om gudene og deres verden, Peri theōn kai kósmou, er ikke gitt i teksten, men ble først innført på 1600-tallet og siden blitt benyttet. Hva forfatteren selv kalte avhandlingen er ikke kjent.
Forfatteren hadde til hensikt å gi en begripelig representasjon av den hedenske religion. Det er derfor antatt at forfatteren ønsket å fremme den rådende tro ved keiser Julians hoff og støtte litterært de religiøse bestrebelsene til herskeren. Konklusjonen av kapittel fire, hvor sjelene til avdøde mytografer er nevnt, viser på den tiden da kapittelet ble skrevet at Julian allerede var død, noe som gir en datering av avhandlingen til en gang etter sommeren 363.
Verket er platonisk i sitt vesen og dets pedagogiske konsept er fra senantikkens nyplatonske syn. Kapitlene 1 til 12 inneholder en velegnet introduksjon til de grunnleggende tanker i nyplatonismen, mens de gjenværende kapitlene (12-21) kan leses for en dypere forståelse og for klargjøring av særskilte emner. 
Salustios' verk støtter seg mye på en annen nyplantonist, Jamblikos fra Syria, som syntetiserte platonisme med pytagorisme og teurgi, men også til Julians egne filosofiske skrifter.
Avhandlingen er ganske kortfattet og generelt fri for langdryg og omstendelig metafysisk teoretisering som kunne prege nyplatoniske tekster. Dens målsetning var delvis «å avverge vanlige rasende angrep fra kristen polemikk» i møte med økende kristen makt, og «møte teologi med teologi».
Det er kun tre manuskripter av avhandlingen som er blitt bevart. Den eldste av disse er fra slutten av 1200-tallet mens de andre to er fra andre halvdel av 1500-tallet. Den første trykte utgaven ble utgitt i Roma i 1638. Redaktøren var Gabriel Naudé. Leo Allatius la til en latinsk oversettelse og Lukas Holste skrev kommentarer. På denne tiden var tittelen som verket i dag er kjent under allerede i bruk. Naudé mente at forfatteren var en stoiker.

Identitet

Det eneste som er kjent om Salustios er at han er forfatteren av Om gudene og om kosmos. Ettersom det er heftet usikkerhet om identiteten til ham har det siden 1800-tallet vært akademisk forskning og diskusjon om ham. Det er særlig to historiske figurer som peker seg ut som mulige kandidater for hans identitet hvor begge hadde betydelige roller kunder keiser Julian. Den første er romeren Flavius Sallustius, født i romerske Hispania og som var praefectura praetorio Galliarum, pretorisk prefekt av Gallia, fra 361 og fram til 363 og var Julians kollega som konsul i 363. Den andre er Saturninius Secundus Salutius (død etter 367), en innfødt av Gallia som var pretorisk prefekt i Orienten, praefectura praetorio Orientis, i 361. Om sistnevnte ble det sagt ble tilbudt purpurfargen (å bli keiser) etter Julians død, men avsto.
Han må ikke forveksles med historikeren Gaius Sallustius Crispus.
Nesodden musikkverksted

Nesodden Musikkverksted ble opprettet høsten 1986 og ligger på Gamle Skoklefald gård vis-à-vis Nesodden videregående skole på Nesodden. Musikkverkstedet kalles gjerne «Rockern» på folkemunne. Stedet drives av Nesodden kommune.
Mohammed Al-Breik

Landslaget

Han ble tatt ut i Saudi-Arabias tropp til VM i fotball 2018 i Russland.
Vsevolozjsk

Vsevolozjsk (russisk: Все́воложск) er en by i Leningrad oblast i Russland. Den ligger på det Karelske neset, 24 km øst for St. Petersburg.  Innbyggertall: 59 704 (folketelling 2010).
Byens navn kommer fra industrimannen Vsevolozjskij. Vsevolozjsk fikk bystatus i 1963. Ford har en bilmonteringsfabrikk i byen, og Nokian Tyres en dekkfabrikk.
Ane Dahlen

Idrettskarrière

Dahlen kom på andreplass i kulestøt i J17-klassen i UM innendørs 2011. Utendørs kom hun på tredjeplass i Norsk Spydgalla 2011, og hun kom på femteplass i spydkast i KJ19-klassen i Junior-NM i friidrett 2011. Hun kom på sjetteplass i spydkast i NM i friidrett 2011, og kom på andreplass i Ungdomsmesterskapet i friidrett 2011, i klassen J17. i Junior-NM i friidrett 2011 deltok hun i U20-klassen, og kom der på fjerdeplass, og hun kom på 12.-plass i NM i friidrett 2012. Hun kom på andreplass i spydkast og tredjeplass i kulestøt i klassen J-18/19 i Ungdomsmesterskapet i friidrett 2012.
Hun kom på andreplass i spydkast i klassen J18-19 i Tyrvinglekene og Veidekkelekene i 2013, men deltok ikke i noe NM i 2013. Hun deltok i klassen J20-22 i UM innendørs 2014, og kom der på fjerdeplass i kulestøt. Utendørs deltok hun i Världsungdomsspelen 2014, der hun kom på fjerdeplass i spydkast i seniorklassen, og hun kom på fjerdeplass i Junior-NM i friidrett 2014 og sjuendeplass i NM i friidrett 2014. Under NM i friidrett 2017 kom hun på tredjeplass. 
Hun deltok i spydkast i Clean Air Games 2018, og kom der på andreplass, og hun kom på andreplass i NM i friidrett 2018 og tredjeplass i Trond Mohn Games 2018. Hun vant spydkast i Världsungdomsspelen 2019, og kom på andreplass i Bislett Games. Hun vant spydkast i NM i friidrett 2019, og vant med det sin første NM-tittel som senior.
Wikipedia på bretonsk

Wikipedia på bretonsk er den bretonskspråklige utgaven av Wikipedia, drevet av Wikimedia Foundation. Den ble etablert i juni 2004, og den 8. januar 2008 hadde utgaven 17 886 artikler, noe som gjør den til den 56. største Wikipedia etter antall artikler. Det er også den største Wikipedia på et keltisk språk.
Aulagromyza

Utseende

Små til middelsstore (1-6 mm lange), slanke fluer, vanligvis med store vinger. Artene i denne slekten er ofte grå- eller gulaktige (gjerne grå på ryggen og mer eller mindre gule på sidene) med glassklare vinger. Hodet  er rundt med runde fasettøyne. Langs innerkanten av fasettøynene sitter det flere børster, men disse kan variere mye i størrelse og antall. Pannen er bred, og de tre punktøynene sitter på en litt opphøyet trekant som ofte er annerledes farget enn resten av pannen. Antennene er av vanlig fluetype, tre-leddete, det ytterste leddet kan være ganske stort eller tilspisset, og bærer en ganske lang og kraftig antennebørste (arista) på oversiden nær roten. Kinnbørste (vibrissa) finnes, munndelene er av vanlig fluetype, ikke påfallende store. Brystet (thorax) har vanligvis kraftige børster på ryggen og sidene. Vingene er store sammenlignet med kroppen, vanligvis gjennomsiktige uten fargeflekker. Beina er korte og kraftige. Bakkroppen er kort og kjegleformet. Hunnene har et kort, men kraftig eggleggingsrør (ovipositor). Larvene er pølseformede, ganske tykke. De eneste tydelige strukturene sett fra utsiden er åndehullene (spiraklene), som sitter på opphøyde vorter på den fremste og bakerste segmentet.

Levevis

Alle minérfluene har larver som lever inne i planter, de fleste i blad, men også noen i stengler, røtter og frø. Aulagromyza-artene angriper særlig planter i maurefamilien, men også andre. Noen arter kan angripe et vidt spenn av vertsarter. Eggene stikkes inn under huden på planten, og larven klekkes etter noen få dager. Larvene spiser opp vevet innenfor ytterhuden og etterlater seg ganger i blad eller stengler, som er synlige utenfra som hvite felter eller tunneler. Disse kalles miner. Lignende miner lages av mange små sommerfugler og enkelte biller og planteveps. Larveutviklingstiden varierer fra en uke til flere måneder. Når larven er utvokst, kryper den vanligvis ut av planten og faller ned på bakken, der den forvandler seg til en puppe. Noen minérfluer kan gjøre stor skade, på jordbruksvekster og særlig på prydplanter der de lyse minene er skjemmende og kan gjøre planten uselgelig. Formen på minene kan ofte brukes til å bestemme arten av minérflue.
Vladimir Kesarev

Landslaget

Han deltok i flere internasjonale turneringer for Sovjetunionen. Han ble europamester i fotball i 1960.
Bob hund

bob hund er et svensk indierockband dannet i 1991. Gruppen består av sangeren Thomas Öberg, gitaristene Johnny Essing og Conny Nimmersjö, bassisten Mats Hellquist, Jonas Jonasson på synth samt Mats Andersson på trommer. 
Medlemmene i bob hund har også gitt ut to plater på engelsk, da under navnet Bergman Rock. I 2005 startet Thomas Öberg og Jonas Jonasson en DJ-duo som hadde som hovedformål å «skape dumheter og dans». Høsten 2005 gav de ut albumet Känslan av att jorden krymper, växer under navnet Sci-Fi SKANE. 1. september 2006 gjorde bob hund comeback på klubben Debaser Medis i Stockholm.
Charlotte Baden

Biografi

Hun var datter av major Gustav Ludvig von Klenau (1703–72) og Bolette Cathrine From (1696–1788). 5 år gammel ble faren utstasjonert som premierløytnant i Norge, og Charlotte ble derfor satt i pleie hos en velbeslått slektning, Anna Sophie von den Osten. Denne var hoffmesterinne hos Frederik IVs datter prinsesse Charlotte Amalie, og prinsessen kom til å sørge for Charlottes oppdragelse og dannelse. Hun fikk tilkjent en livsvarig pensjon, ble introdusert for en rekke fornemme familier og fikk skolegang på fru Rolffs institutt i Nyborg.

Ekteskap

I 1763 inngikk hun ekteskap med den 5 år eldre filolog (og senere professor) Jacob Baden, og etter 21 års samliv debuterte hun i 1784 med brevromanen Den fortsatte Grandison, som var en fri fortsettelse av Samuel Richardsons roman The History of Sir Charles Grandison. Den ble trykket i Bibliothek for det smukke Kïön i 1784, og gjenutgitt i 1792. Hun fikk også trykket en rekke korttekster om det kvinnelige sjeleliv, ofte kamuflert som brev, i forlegger S. Poulsens Morgen-Posten. Charlotte har det insisterende oppgjør mot sværmeri og føleri til felles med sin samtidige kollega Charlotte Dorothea Biehl.
Cyprus Broadcasting Corporation

Bakgrunn

RIK startet sine første radiosendinger 4. oktober 1953 på gresk, tyrkisk og engelsk. Radiokanalen utga også et ukentlig gratismagasin, kalt Radio Cyprus.
Fire år senere startet RIK opp med regulære tv-sendinger. I begynnelsen ble det sendt fire dager i uken, rundt tre timer daglig. 1. januar 1959 ble CyBC en statlig institusjon og fikk dagens navn. Kringkasteren var delvis basert på British Broadcasting Corporation. CyBC ble et assosiert medlem i Den europeiske kringkastingsunion 1. januar 1964 og ble et fullverdig medlem i 1969. 
Frem til 2000 ble selskapet finansiert via en kringkastingsavgift som ble belastet over strømregningene til hver husholdning. Fra 1. juli 2000 opphørte avgiften, og selskapet finansieres nå over det kypriotiske statsbudsjettet.